**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2017. december 14-én (csütörtök) 16:30 órai kezdettel megtartott pénzügyi bizottsági üléséről.

**Az ülés helye:** A Győry-kastély szalonterme

**Jelen vannak:**

Kovács Ferenc bizottsági tag

Molnár József bizottsági tag

Szabó Tamás bizottság tag

Szilasy László bizottság tag

Vátkainé Boda Ildikó bizottsági tag

Bogó Anikó alpolgármester

Dr. Lakos László jegyző

Somogyi Balázs polgármester

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel öt bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem. Az alábbi napirendet javaslom megtárgyalásra:

1. A temető használatának rendjéről szóló rendelettervezet megtárgyalása
2. Perkáta Nagyközség Településképi Arculati Kézikönyvének és településképi rendeletének elfogadása
3. OTP folyószámlahitel meghosszabbításával kapcsolatos döntéshozatal
4. Egyebek

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont a temető használatának rendjéről szóló rendelettervezet megtárgyalása.

**Dr. Lakos László jegyző**

Védett sírokkal, díszsírhelyekkel, sírhelymegváltással kapcsolatos módosításokat tartalmaz a rendelettervezet.

**Kovács Ferenc a Pénzügyi Bizottság elnöke**

Aki egyetért, kérem, kézfelemeléssel jelezze.

**Pénzügyi Bizottság 5 igen szavazattal, nem szavazat és tartózkodás nélkül az alábbi határozatot hozta:**

**52/2017. (XII. 14.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a temető használatának rendjéről szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2017. december 14.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont Perkáta Nagyközség Településképi Arculati Kézikönyvének és településképi rendeletének elfogadása.

**Dr. Lakos László jegyző**

Szakemberek készítették a kézikönyvet, amelyet egyeztető fórumon mutattak be a lakosságnak. A rendelet néhány pontban módosításra szorul, amennyiben jelen formájába elfogadja a testület, később módosítható, de december 31-el hatályba kell lépnie.

**Kovács Ferenc a Pénzügyi Bizottság elnöke**

Javasoljuk a településkép védelméről szóló rendelettervezetből a 21. § (3) bekezdésének a 21. § (5) bekezdésének első mondatát, a 22. § (2) bekezdésének és a 36. § b, c és d pontjának a törlését. Aki egyetért, kérem, kézfelemeléssel jelezze.

**Pénzügyi Bizottság 5 igen szavazattal, nem szavazat és tartózkodás nélkül az alábbi határozatot hozta:**

**53/2017. (XII. 14.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Településképi Arculati Kézikönyvét és településképi rendelettervezetét a 21. § (3) bekezdésének, 21. § (5) bekezdésének első mondatának, 22. § (2) bekezdésének és a 36. § b, c és d pontjának a törlésével.

**Felelős:** Kovács Ferenc a Pénzügyi Bizottság elnöke

**Határidő**: 2017. december 14.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik napirendi pont az OTP folyószámlahitel meghosszabbításával kapcsolatos döntéshozatal.

**Dr. Lakos László jegyző**

Az eddigi évek gyakorlatához hasonlóan 7 millió forintos folyószámla hitel igénylést kívánunk beadni. A szerződés megkötéséhez szükséges a határozati javaslat elfogadása.

**Kovács Ferenc a Pénzügyi Bizottság elnöke**

Aki egyetért, kérem, kézfelemeléssel jelezze.

**Pénzügyi Bizottság 5 igen szavazattal, nem szavazat és tartózkodás nélkül az alábbi határozatot hozta:**

**54/2017. (XII. 14.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a OTP folyószámlahitel meghosszabbításával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2017. december 14.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik napirendi pont az egyebek. Kérdezem, van-e hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság tagja az ülést 16:59 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Vátkainé Boda Ildikó**

**Pénzügyi Bizottság tagja**